b"\n_START_ARTICLE_\nCasavella de Graug\xc3\xa9s\n_START_SECTION_\nDescripci\xc3\xb3\n_START_PARAGRAPH_\nAntiga masia d'estructura cl\xc3\xa0ssica, \xc3\xa9s una de les construccions m\xc3\xa9s antigues del municipi. Est\xc3\xa0 estructurada en planta baixa i dos pisos superiors. El parament \xc3\xa9s de pedra de diverses mides sense desbastar i ma\xc3\xb3 en algunes zones, tot deixat a la vista. La coberta \xc3\xa9s a dues aig\xc3\xbces de teula \xc3\xa0rab. Destaquem alguns contraforts als cantons llargs._NEWLINE_A l'estructura primitiva s'hi afeg\xc3\xad un cos davanter i m\xc3\xa9s endavant un porxo. A l'interior cal remarcar la columna central que presideix la sala. Dins d'aquesta tamb\xc3\xa9 hi ha una aig\xc3\xbcera i una cendrera de la cuina. A una de les habitacions trobem querubins gravats al sostre. Els sostres s\xc3\xb3n de fusta.\n_START_SECTION_\nHist\xc3\xb2ria\n_START_PARAGRAPH_\nEl seu nom es deu al fet que fou la primera casa que s'edific\xc3\xa0 en aquestes contrades i d'on sorg\xc3\xad el nucli actual del poble de Graug\xc3\xa9s. Actualment \xc3\xa9s una col\xc3\xb2nia agr\xc3\xadcola amb tres carrers."